Lesa meira Fjármálaeftirlitið hefur gefið út umræðuskjal nr. 13 / 2014 vegna leiðbeinandi tilmæla um eðlilega og heilbrigða viðskiptahætti fjármálafyrirtækja , sbr. reglur nr. 670 / 2013 . Kristján Ólafur Jóhannesson , sérfræðingur á greiningasviði skrifar um ný leiðbeinandi tilmæli um könnunar - og matsferli eftirlitsstofnana sem Evrópska bankaeftirlitsstofnunin ( EBA ) undirbýr . Þá fjallar Sigurður Freyr Jónatansson , sérfræðingur á greiningasviði um það hvort vátryggingafélög hafi áhrif á fjárhagslegan stöðugleika . Lesa meira Fjármálaeftirlitið hefur komist að þeirri niðurstöðu að Straumur fjárfestingabanki hf. , Sigla ehf. og Arkur ehf. , séu hæf til að fara með virkan eignarhlut í MP banka hf. , sem nemur 25% , sbr. VI. kafla laga nr. 161 / 2002 . Fjármálaeftirlitið hefur metið að samstarf sé um hinn virka eignarhlut , í merkingu 5. tölul. 1. gr. a ) laga 161 / 2002 , á milli Straums fjárfestingabanka hf. , sem eignast hefur 19,54% í MP banka hf. , Siglu ehf. , sem átti fyrir 0,94% og Arks ehf. , sem átti fyrir 2,56% hlut í MP banka . Samstarfið telst vera til staðar vegna eigna - og stjórnunartengsla sem eru með aðilunum . Lesa meira Hinn 21. maí 2014 hóf Fjármálaeftirlitið athugun hjá Arion banka hf. , Íslandsbanka hf. og Landsbankanum hf. ( hér eftir bankarnir ) . Athugunin beindist að tilteknum þáttum í aðgerðum bankanna gegn peningaþvætti og fjármögnun hryðjuverka , sbr. lög nr. 64 / 2006 . Í athuguninni var lögð sérstök áhersla á könnun bankanna á áreiðanleika upplýsinga um viðskiptamenn sína í tengslum við fjarsölu , einstaklinga í áhættuhópi vegna stjórnmálalegra tengsla og millibankaviðskipti . Auk þess var þjálfun starfsmanna , skýrsla ábyrgðarmanns , úttektir endurskoðunardeildar og verklag og ferlar í tengslum við aðgerðir gegn peningaþvætti og fjármögnun hryðjuverka , tekin til skoðunar .